
                                                                    AVIZ

asupra propunerii  legislative pentru completarea art.237 

din Legea nr. 31/1990 privind societăţile comerciale, republicată
În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia pentru politică economică, reformă şi privatizare a fost sesizată, spre dezbatere şi avizare, cu propunerea legislativă pentru completarea art.237 din Legea nr. 31/1990 privind societăţile comerciale, republicată, trimisă cu adresa nr. Pl-x 188 din 14 aprilie 2008, înregistrată sub nr. 21/67 din 15 aprilie 2008. 
Senatul, în calitate de primă Cameră sesizată, a respins propunerea legislativă în şedinţa din 8 aprilie 2008.
Potrivit prevederilor art. 75 din Constituţia României, republicată, şi  ale art.92 alin. (9) pct. 2 din Regulamentul Camerei Deputaţilor, republicat, cu modificările ulterioare, Camera Deputaţilor este  Cameră decizională.
Potrivit prevederilor art. 61 din Regulamentul Camerei Deputaţilor, republicat, cu modificările ulterioare, Comisia a dezbătut iniţiativa legislativă menţionată mai sus, în şedinţa din  18 iunie 2008.

Membrii Comisiei au examinat propunerea legislativă supusă avizării, expunerea de motive, avizul favorabil al Consiliului Legislativ trimis cu adresa nr. 1457 din 23 octombrie 2007 şi punctul de vedere al Guvernului transmis cu adresa nr. 3135 din 22 noiembrie 2007 prin care nu susţine adoptarea acestei iniţiative legislative.
În urma dezbaterilor, membrii Comisiei pentru politică economică, reformă şi privatizare, au constatat că, în cazul societăţilor pe acţiuni, Oficiul Naţional al Registrului Comerţului se află în imposibilitatea îndeplinirii obligaţiei de a notifica  acţionarii, întrucât nu deţine datele necesare acestui scop.
Faţă de considerentele susmenţionate, membrii Comisiei pentru politică economică, reformă şi privatizare au hotărât, cu majoritate de voturi                (1 vot împotrivă şi 3 abţineri), avizarea negativă a propunerii legislative.
În raport cu obiectul şi conţinutul său, ce vizează modificarea unei legi organice, proiectul de lege face parte din categoria legilor organice.  

